cyanic-selkie/wikianc huggingface dataset:
The Return of the Darkness and Evil
The Return of the Darkness and Evil er önnur hljómplata sænsku þungarokkshljómsveitarinnar Bathory. Platan var gefin út á vínil 27. maí 1985 með aðstoð útgáfufyrirtækisins Combat Records.
Lögþingsformaður
Lögþingsformaður stýrir fundum Lögþings Færeyja. Lögþingsformaður er kosinn af Lögþinginu.
Frá stofnun Lögþingsins á 9. eða 10. öld og þar til það var aflagt 1816 var lögsögumaður og síðar lögmaður í þeirri stöðu að stjórna fundum lögþingsins. Eftir að lögþingið var endurreist 1852 stýrði amtmaður fundum þingsins. Amtmaður var fulltrúi konungs. Þetta breyttist 1923 þegar Lögþingið fékk leyfi að kjósa sinn eigin formann. Lögþingsformaður og Landsstjórn Færeyja eru kosin á fjögurra ára fresti, strax eftir lögþingskosningar.
Fyrsti lögþingsformaðurinn var Oliver Effersøe fyrir Sambandsflokkinn, kosinn 1924. Elsti kjörni lögþingsformaður var Jørgen Thomsen fyrir Jafnaðarflokkinn sem var 63 ára þegar hann var kjörinn 1990. Allir lögþingsformenn hafa verið fulltrúar einhvers af fjórum stærstu flokka færeyskra stjórnmála, Sambandsflokksins, Sjálfstjórnarflokksins, Jafnaðarflokksins eða Þjóðveldisflokksins.
Skálmöld
thumb|Skálmöld á útitónleikum í Þýskalandi. thumb|Gunnar Ben. thumb|Þráinn Árni Baldvinsson. thumb|Bræðurnir Snæbjörn og Baldur Ragnarssynir. thumb|Jón Geir Jóhannsson.
Skálmöld er íslensk þungarokkshljómsveit sem stofnuð var árið 2009. Þeir spila þjóðlagaþungarokk.
Snæbjörn Ragnarsson og Björgvin Sigurðsson stofnuðu hljómsveitina sem áhugamál en ákváðu þó að taka upp plötu. Íslenskar plötuútgáfur sýndu þeim ekki áhuga en færeyska plötufyrirtækið Tutl ákvað að gefa út fyrstu plötu þeirra; Baldur.
Árið 2011 samdi hljómsveitin við plötuútgáfuna Napalm Records og þá fóru hljólin að snúast. Hljómsveitinni var boðið að spila á þungarokkshátíðum og tónleikaferðalögum um Evrópu. Platan Baldur var endurútgefin.
Árið 2013 lék hljómsveitin með Sinfóníuhljómsveit Íslands á tónleikum í Hörpu. Textar Skálmaldar eru samdir af Snæbirni Ragnarssyni sem notast við bragfræði og eru undir áhrifum frá Íslendingasögum.
Árið 2019 ákvað hljómsveitin að hætta í óákveðinn tíma til að sinna öðrum verkefnum meðlima sem setið höfðu á hakanum.
Tenglar
Heimasíða
Kansellíráð
Kansellíráð var dönsk tignarnafnbót sem notuð var á einveldistímanum og fram á 19. öld. Upphaflega var þetta titill sem þeir hlutu sem sátu í Kansellíinu en seinna varð þetta almenn heiðursnafnbót embættisaðals og taldist af 6. eða 7. flokki, þ.e. fremur neðarlega í tignarstiganum.
Ýmsir íslenskir embættismenn báru kansellíráðsnafnbót á 18. og 19. öld.
Schinopsis balansae
Schinopsis balansae er harðviðartré sem myndar skóga í norð-austur Argentínu og Paragvæ. Tréð gengur einnig undir nöfnunum quebracho colorado chaqueño og quebracho santafesino. Tréð getur orðið 24 m hátt og meira en metri að ummáli. Trábolurinn er beinn með brúngráum berki. Viðurinn er afar þungur. Tréð er aðallega unnið vegna þess að úr því fæst quebracho seyði en það er 63 % hreint tannín eða sútunarsýra. Guebracho tréð var útnefnt þjóðartré Argentínu árið 1956.
Bobby Robson
Robert William «Bobby» Robson (fæddur 18. febrúar árið 1933 í Sacriston, dó 31. júlí 2009) var enskur knattspyrnumaður og síðar knattspyrnustjóri. Sem leikmaður var hann var atvinnumaður í 18 ár, þar af eitt ár í Kanada í lok ferils síns og 17 ár í Englandi og lék aðeins fyrir tvö lið á löngum ferli, Fulham FC og West Bromwich Albion F.C.. Hann lék 20 landsleiki fyrir England og skoraði fjögur mörk. Ferill hans sem stjóri, bæði á vettvangi félagsliða og landsliða, gerði hann að einum sigursælasta stjóra heims. Hann vann deildarmeistaratitil bæði í Hollandi og Portúgal og vann einnig titla í Spáni og Englandi. Að auki stýrði hann enska landsliðinu í undanúrslit HM 1990 sem haldið var á Ítalíu.
Robson var skipaður yfirmaður Order of the British Empire árið 1990. Árið 2002 var hann skipaður  Knight Bachelor  ' og þar með riddari. Hann fékk þá rétt til að leggja fram “Sir" fyrir framan nafn sitt. Robson var einn fárra með riddaratitil í heimi knattspyrnunar og er meðlimur í Ensku frægðarhöllinni (hall of fame). Hann var heiðursforseti Ipswich Town F.C.. Robson greindist með krabbamein fimm sinnum og 31. júlí 2009 lést hann 76 ára að aldri.
Bernska
Hann fæddist í Sacriston, Durham, og var yngsti sonur Philip og Lilian Robson. Fjölskyldan flutti til Langley Park þegar Robson var aðeins nokkurra mánaða gamall. Faðir hans starfaði í kolanámu og fór oft með ungum Robson í langan göngutúr til að fylgjast með heimaliðinu, Newcastle United FC. Robson hefur sagt að Jackie Milburn og Len Shackleton hafi verið hetjur hans í barnæsku. Báðir léku þeir sem innri-framherjar.
Leikmannaferill
Robson samdi við Fulham í maí árið 1950 þrátt fyrir áhuga frá Middlesbrough. Hann kom frá. Hann féll úr efstu deild með Fulham í ensku 1. deildinni 1951-52 tímabilið, en sneri aftur þegar hann samdi við West Bromwich Albion sex árum síðar, í mars árið 1956. Hann lék alls 257 leiki og skoraði 61 mark fyrir WBA, áður en hann sneri aftur til Fulham í ágúst árið 1962. Í lok ferils síns var hann spilandi þjálfari kanadíska félagsins Vancouver Royals.
Robson lék alls 20 landsleiki fyrir England 20 og skoraði fjögur mörk. Frumraun hans var á móti Frakklandi í nóvember árið 1957. Leiknum lauk með 4-0 sigri Englendinga, og Robson skoraði tvö mörk. Hann var hluti af enska hópnum fyrir bæði HM 1958 og HM 1962.
Þjálfaraferill
Robson þeytti frumraun sína sem knattspyrnustjóri hjá sínu gamla félagi Fulham í janúar 1968. Hann entist ekki lengi í starfi og yfirgaf félagið í nóvember sama ár.
Smárakirkja
Smárakirkja (hét áður Krossinn) er íslenskt trúfélag. Kirkjan var til húsa að Hlíðasmára í Kópavogi, en hefur nú flutt sig í Sporhamra 3, 112 Reykjavík. Smárakirkja tilheyrir hvítasunnusöfnuðinum, nýlegri útgáfa af mótmælendatrúnni sem leggur áherslu á persónulegt samband við guð. Forstöðumaður kirkjunnar er Sigurbjörg Gunnarsdóttir, en hún tók við af föður sínum Gunnari Þorsteinssyni árið 2010.
Bobby Robson
Þjálfaraferill
Árið 1969 tók hann við sem knattspyrnustjóri hjá Ipswich Town og þar byggði hann upp orðspor sitt sem farsæll tjóri. Eftir fjögur miðlungs tímabil leiddi Robson félagið í fjórða sæti efstu deildar, auk sigurs í Texaco Cup. Á næstu níu tímabilum lennti Ipswich ekki neðar enn í sjötta sæti deildarinnar, oftar en einu sinni. Auk þess vann liðið enska bikarinneftir að hafa sigrað Arsenal FC 1-0 í úrslitaleik. Á 13 árum sínum við stjórnvölinn í Ipswich umbreytti hann liðinu frá því að vera miðlungslið í að verða eitt besta lið Englands. Þeir lentu meðal annars í 2. sæti í tvígang og tóku reglulega á Evrópukeppnum. Auk þess að vinna FA bikarinn árið 1978 vann Robson einnig Evrópukeppni félagsliða árið 1981. Í þau 13 ár sem hann var á Portman Road fékk hann aðeins fjórtán leikmenn til sín. frá öðrum félögum og einbeitti sér í staðinn að leikmönnum sem þróaðir voru í gegnum yngri lið Ipswich.
Árin sem landsliðsþjálfari Englendinga
Árangur Robson með Ipswich leiddi til þess að hann var ráðinn landsliðsþjálfari Englands árið 1982 og tók hann við liðinu af Ron Greenwood, eftir HM 1982. Á frystu árunum með landliðið gekk ekki vel hjá honum. England mistókst að komast á EM 1984. Þeim tókst þeim hinsvegar að komast á HM 1986 þar byrjaði England illa en eftir að Robson breytti nokkrum taktískum aðferðum tókst þeim að komast í 8-liða úrslit. þar töpuðu þeir hinsvegar gegn Argentínu meðDiego Maradona inannborðs, sem átti stórleik í þessum leik og skoraði m.a með hendi guðs.
Smárakirkja
Meðlimir voru 363 árið 2022.
Bobby Robson
Árin sem landsliðsþjálfari Englendinga
Í undankeppni EM 1988 tapaði England aðeins einu stigi, enn þegar og í keppnina var komið gekk hinsvegar illa og England var slegið út í riðlakeppninni.
á HM 1990 var England í riðlakeppninNI og mætti ​​þar Hollandi, Írlandi og Egyptalandi. England vann riðilinn með fjórum stigum í þremur leikjum. Í fjórðungsúrslitum unnu þeir Belga og í fjórðungsúrslitum Kamerún. Í undanúrslitum lenntu þeir gegn gömlum erkifjendum Vestur-Þýskalandi. Leiknum lauk 1-1 en Vestur-Þýskaland varð of sterkt í vítaspyrnukeppni og England varð því að leika bronsúrslitaleikinn. gegn Ítölum sem voru líka of sterkir andstæðingar í leik um bronsverðlaun og gestgjafaþjóðin vann leikinn 2-1. Robson hefur ekki sagt orð um undanúrslitin og aðra ákvarðanir sem hann hefði getað tekið. Í lok tíunda áratugarins gaf hann út ævisögu sem bar titilinn „Bobby Robson: An Autobiography“ (Bobby Robson: An Autobiography).
Smárakirkja
Starfsemi
Almennar safnaðarsamkomur eru haldnar tvisvar á viku; á sunnudögum kl. 16:30 og á þriðjudögum kl. 20:00. Að auki eru reglulegar bænastundir á miðvikudögum kl. 19:30.
Bobby Robson
Í Evrópu
Enska knattspyrnusambandið endurnýjaði ekki samning Robson eftir HM 1990. hann fór því til Hollands til að þjálfa PSV Eindhoven. Þrátt fyrir að PSV náði að stela tvem deidlarmeistaratitlum af Ajax  var ekki litið á árangur Robson í PSV sem stórvirki. Að hluta til vegna lélegs árangurs í Evrópu, að hluta til vegna ágreinings við suma leikmenn liðsins. það var því í ferð í leik gegn Sporting Lisboa árið 1993, að honum var óvænt sagt upp störfum í desember árið 1994, þrátt fyrir að félagið væri efst í deildinni. Keppinautar þeirra í Sporting, Porto, voru fljótir að ráða Robson og unnu Sporting Lissabon í  Úrslitaleikur portúgalska bikarsins og fylgdu því eftir að vinna deildina bæði árið 1995 og 1996.
Smárakirkja
Starfsemi
Á samkomum spilar hljómsveit blöndu af gospel, rokki og rólegri lögum. Í safnaðarheimilinu er rekin lítil verslun með kristilegar bækur og geisladiska, auk kaffisölu.
Bobby Robson
Í Evrópu
Þetta vakti fljótlega athygli spænsku risanna í FC Barcelona. Ein mikilvægasta ákvörðunin sem Robson tók var að fá gamla Ronaldo fyrir 19 milljónir evra, djörf ákvörðun sem myndi borga sig. Barcelona vann Copa del Rey, evrópska ofurbikarinn og Evrópukeppni bikarhafa árið 1997. Robson var kosinn stjóri ársins í Evrópu og Ronaldo sagði:  '... sem þjálfari er hann án efa einn sá besti í heimi ...  ». Aðstoðarmaður Robson hjá Barca var enginn annar en José Mourinho, fyrrverandi stjóri Chelsea FC. Mourinho hafði áður starfað hjá Robson á sínum tíma í Portúgal, þá sem túlkur. Seinna var Mourinho boðið að vera aðstoðarmaður Robson hjá Newcastle, sem Mourinho neitaði að gera, svo hann gæti haldið áfram að einbeita sér að ferli sínum sem stjóri.
Robson var, eftir vel heppnað fyrsta tímabil með Barcelona, ​​gerður að framkvæmdastjóra. Louis van Gaal tók við sem framkvæmdastjóri. Robson eyddi aðeins einu tímabili í þessari stöðu áður en hann sneri aftur til Hollands til að vinna hjá fyrrum félagi sínu, PSV Eindhoven. Árið 1998, rétt áður en hann var ráðinn stjóri PSV, gáfu hann og Bob Harris út bókina „Bobby Robson: An Englishman Abroad“ (Bobby Robson: Englendingur í Útlöndum).
Aftur til Englands
thumb|stytta af Robson við [[Portman Road]] Robson var ráðinn nýr knattspyrnustjóri Newcastle United FC í september árið 1999, félagið sem hann hafði stutt síðan hann var ungur drengur. Og í fyrsta heimaleik sínum lagði Newcastle Sheffield Wednesday 8 - 0, sem er enn stærsti sigur félagsins á heimavelli. Síðla árs árið 2000, eftir afsögn Kevin Keegan úr enska landsliðinu, var formaður Freddy Shepherd spurður af FA hvort Robson gæti tekið við starfinu sem bráðabirgðastjóri landsliðsins. Shepherd sagði nei. Þegar Robson tók við Newcastle barðist félagið á botni úrvalsdeildarinnar en hann leiddi þá í fjórða sæti deildarinnar leiktímabilið 2001-02. Leiktíðina 2002-2003 gerðu þeir enn betur og tryggðu sér þriðja sætið.
Að lokum ákvað þó Freddy Shepherd að reka Robson þan 30. ágúst árið 2004 eftir slæmrar byrjun á tímabilinu (kaldhæðnislega miklu betri byrjun tímabilsins en það sem eftirmaður hans náði á næsta tímabili) og vegna óánægju meðal leikmannanna. Robson er enn mikils metinn meðal stuðningsmanna Newcastle vegna þess sem hann áorkaði með félaginu. 2. mars árið 2005 var hann sæmdur „borgarfrelsi Newcastle upon Tyne“ '(eins konar borgarlykill).
Nýjasta ævisaga hans, „Bobby Robson: Farewell but not Goodbye“ (Bobby Robson: Goodbye, but not Goodbye) kom út árið 2005. Titillinn er byggður á einni fullyrðingu hans. Í bókinni kom Robson með ítarlega gagnrýni á hvernig Shepherd stjórnaði Newcastle og hélt því fram að á meðan hann var stjóri væri honum neitað um upplýsingar um samningaviðræður og leikmannakaup / sölu. Hann gagnrýndi einnig Shepherd og Douglas Hall, varaformann, fyrir að einblína aðeins á aðalliðið og St James' Park, sem leiddi til þess að þeir vanræktu minna glamúr, en ekki síður mikilvægt, svið eins og æfingasvæðið, æskulýðsmálin og hæfileikaskáta. Æfingasvæði félagsins var síðar gagnrýnt af eftirmanni Robson, Graeme Souness, fyrir fjölda meiðsla á aðalliðsleikmönnum félagsins.
Jim Beaver
James Norman „Jim“ Beaver, Jr. (fæddur 12. ágúst 1950) er bandarískur leikari, leikritahöfundur, handritshöfundur og kvikmyndafræðingur. Hann er þekktastur fyrir hlutverk sín í Deadwood og Supernatural.
Fjölskylda
Beaver fæddist í Laramie, Wyoming og er af frönskum og enskum uppruna (fjölskyldunafnið var upprunalega de Beauvoir)og móðir hans er af skosku-þýsku-sérókaætterni. Jim bjó öll æskuárin sín í Irving, jafnvel á meðan faðir hans predikaði í samfélögunum í kring. Þó að hann hafi komið fram í nokkrum grunnskóla leikritum, þá sýndi hann lítinn áhuga á leiklist, en hellti sér í kvikmyndasöguna og hafði áhuga á að vera rithöfundur, með útgáfu stuttra saga í menntaskólanum.
Á meðan hann var í háskólanámi, giftist Beaver samnemanda, Debbie Young í ágúst 1973, sambandið brotnaði upp fjórum mánuðum seinna (þó að skilnaðurinn fór ekki í gegn fyrr en 1976). Í nokkur ár eftir að hann flutti til Kaliforníu, þá bjó hann með leikaranum Hank Worden, sem hefur verið vinur Jims síðan úr æsku. Árið 1989, eftir fjögra ára samaband, giftist Beaver leikonunni/leikarastjóranum Cecily Adams og saman áttu þau eina dóttur. Cecily dó úr lugnakrabbameini árið 2004.
Æviágrip hans frá árinu 2003 um greiningu konu hans með lugnakrabbamein, Life's That Way, var gefin út haustið 2007.
Herþjónusta
Tveimur mánuðum eftir að hafa útskrifast úr menntaskóla, þá elti Beaver nokkra vini sína og skráði sig í landgönguliðið. Eftir grunnþjálfun við Marine Corps Recruit Depot San Diego, þá var Beaver þjálfaður sem örbylgju talstöðvar tæknimaður. Hann gegndi herþjónustu í Marine Corps Air Ground Combat Center Twentynine Palms og í Marine Corps Base Camp Pendleton áður en hann var fluttur til 1st Marine Division nálægt Da Nang í Suður Víetnam árið 1970. Var hann talstöðvarmaður hjá 1st Marine Regiment og síðan sem foringi yfir samskiptadeildinni. Kom aftur til Bandaríkjanna árið 1971 og lauk herþjónustu sem undirliðsþjálfi og var virkur í Marine Forces Reserve þangað til 1976.
Nám
Eftir að hafa klárað herþjónustuna fluttist hann aftur til Irving, Texas, og vann stutt hjá Frito-Lay. Hann skráði sig í nám við Oklahoma Christian University, þar sem hann fékk áhuga á leiklist. Frumraun hans í leikhúsi var lítið hlutverk í The Miracle Worker. Árið eftir fluttist hann yfir í Central State University (núna þekktur sem University of Central Oklahoma). Lék hann í nokkrum leikritum í háskólanum og studdi sjálfan sig með því að keyra leigubíla, sem sýingarstjóri kvikmynda, viðgerðarmaður í tennis klúbbi og áhættumaður í skemmtigarði. Einnig vann hann sem fréttamaður og kynnir fyrir jass og klassíska tónlist á útvarpsstöðinni KCSC. Á meðan hann var í háskóla, þá byrjaði hann að skrifa og kláraði nokkur leikrit og gaf einnig út fyrstu bók sína um leikarann John Garfield, þó enn í námi. Beaver útskrifaðist með gráðu í Oral Communications árið 1975. Hann stoppaði stutt í framhaldsnámi áður en hann snéri aftur heim til Irving, Texas.
Leikhús
Jim Beaver kom fyrst fram sem atvinnuleikari í október, 1972, þá enn sem stúdent í Rain, eftir W. Somerset Maugham við Oklahoma Theatre Center í Oklahoma borg. Eftir að hafa snúið aftur til Texas, þá vann hann í nærlægjum leikhúsum í kringum Dallas, með því að styðja sjálfan sig sem kvikmyndahreinsir og sem sviðsmaður við ballettinn í Dallas. Fékk inngöngu inn í Shakespeare Festival of Dallas árið 1976, og lék í nokkrum uppfærslum. Árið 1979, þá var hann ráðinn af Actors Theatre of Louisville til þess að skrifa þrjú leikrit (Spades, Sidekick, og Semper Fi), og var tvisvar sinnum lokaþátttakandi í ríkiskeppninni Great American Play Contest (fyrir Once Upon a Single Bound og Verdigris). Ásamt því að skrifa leikrit, þá hélt hann áfram að skrifa fyrir kvikmyndatímarit og í nokkur þá var hann greinahöfundur, gagnrýnandi og aðal rithöfundur fyrir National Board of Review of Motion Pictures tímaritið Films in Review.
Árið 1979 fluttist hann til New York, þar sem hann vann stöðugt á leiksviði og á sýningarferðum, ásamt því að skrifa leikrit og rannsaka ævi leikarans George Reeves (verkefni sem hann vann að milli vinna). Hann kom fram í leikritum á borð við:The Hasty Heart og The Rainmaker í Birmingham, Alabama og L'Alouette (The Lark) í Manchester, New Hampshire. Ferðaðist Beaver síðan um landið sem Macduff í Macbeth og í The Last Meeting of the Knights of the White Magnolia. Á þessum tíma þá skrifaði hann bókina Movie Blockbusters fyrir gagnrýnandann Steven Scheuer.
Handritshöfundur
Árið 1983, fluttist hann til Los Angeles, til að halda áfram að rannsaka ævi George Reeves. Hann vann í ár sem kvikmynda skjalavörður fyrir the Variety Arts Center. Eftir upplestur á leikriti hans Verdigris, var honum boðið inngöngu við Theatre West-félagið í Hollywood, þar sem hann heldur áfram sem leikari og leikritahöfundur. Verdigris var framleitt og fékk góðar móttökur og Beaver skráði sig hjá umboðsaðilanum Triad Artists. Byrjaði hann strax að skrifa sjónvarpsþætti fyrir ýmsar sjónvarpsseríur, á meðal annars Alfred Hitchcock Presents (fékk hann tilnefningu árið 1987 CableACE Award fyrir fyrsta sjónvarpshandrit sitt, þá þennan þátt), Tour of Duty, og Vietnam War Story.
Verkfall höfunda árið 1988 (Writers Guild of America) breytti lausamennsku höfunda á markaðnum, og frami Beavers sem sjónvarps höfundur stoppaði.
Sjónvarp
Fyrsta sjónvarpshlutverk Beavers var árið 1978 í sjónvarpsmyndinn Desperado. Hefur hann síðan þá komið fram sem gestaleikari í þáttum á borð við Matlock, Paradise, Nasty Boys, Santa Barbara, NYPD Blue, The X Files, The West Wing, Big Love, CSI: Crime Scene Investigation, The Unit, Criminal Minds og Psych.
Árið 2004, var Beaver ráðinn til þess að leika í villtra vesta þættinum Deadwood sem Whitney Ellsworth, gullgrafari sem var oft lýstur sem „Gabby Hayes með Tourette sjúkdóminn“. Síðan tók hann að sér hlutverk fógetans Charlie Mills í míniseríunni Harper's Island.
Beaver lék stórt gestahlutverk í Supernatural frá 2006-2012. Var hann síðan með stórt gestahlutverk sem Shelby Barlow/Drew Thompson í Justified frá 2011-2013.
Kvikmyndir
Fyrsta kvikmyndahlutverk Beavers var árið 1977 í Semi-Tough. Hefur hann síðan þá komið fram í kvikmyndum á borð við Warnings, Defense Play, Sister Act, Bad Girls, Magnolia, Next og Dark and Stormy Night.
Hélt áfram að rannsaka ævi Reeves og árið 2005 vann sem ráðgjafi fyrir myndina Hollywoodland um dauða George Reeves.
Verðlaun og tilnefningar
CableACE verðlaunin
Constellation verðlaunin
Screen Actors Guild verðlaunin
L33t
L33t (jafnvel leet eða 1337) er mállýska á Internetinu sem er einkum viðloðandi í kringum tölvuleiki og skurk. L33t (Leet) er dregið ef enska orðinu elite (úrval) sem merkir að viðkomandi sé yfir aðra hafinn.
Mállýskan er mynduð úr styttum enskum orðum þar sem bókstöfum er skipt út fyrir áþekka tölustafi, í stað A er ritað 4, í stað E er ritað 3 og svo framvegis. Há- og lágstafanotkun er valfrjáls.
Nokkur dæmi:
Saga
Þó að málið hafi rætur sínar að rekja til hakkara samfélagsins er skrifmátinn nú tiltölulega vítt útbreyddur og vilja margir meina að það sé orðin hluti af pop-menningu samtímans. Með tilkomu félgaslegra vefja hafa línurnar milli hinn hefbundna l337 og hin ný til komna broskalla menningu orðnar óljósar. Margir vilja meina að þeir séu hluti af sama kerfi en aðrir að broskallar séu allgjörlega sér flokkur út af fyrir sig. Lítt þekktari afbrigði sem notast við samsetningu tákna og nærri engir tölu- né bókstafi eru þó enn í notkuni undir upprunalegum formekjum kerfisins, að hylja og brengla samskipti. Málið er einning notað stundum sem forritunar mál.
Stafsetning
Eitt af einkennismerkjum leet er hin sérstaka nálgun þess þegar kemur að stafsetningu. Það byggist aðalega á því að það tákn sem notað er sé einungis líkt hinum upprunalega staf til þess að stafsetningin sé gild. Að því leyti bygist leet ekki á hefðbundnu stafrófi þar sem hver stafur hefur merkingu útaf fyrir sig heldur á útlitinu. Orð í sjálfu sér þurfa einungis að lýta svipað út og upprunaleg eftirmynd þeirra til þess að skiljast í leet.
Navahóar
thumb|Myndir af Navahóum. Navahóar eru næstfjölmennasti viðurkenndi hópur frumbyggja í Bandaríkjunum á eftir sérókum og telja yfir 300.000 manns. Navahóar eru með eigin ríkisstjórn sem stjórnar Navahó-verndarsvæðinu sem er á svokölluðu Four Corners svæði, en það er svæðið þar sem fylkin Colorado, Nýja Mexíkó, Arizona og Utah mætast. Flestir Navahóar tala upprunalegt tungumál sitt, navahóísku og einnig ensku. Stærstur hluti Navahóa býr í Arizona eða um 140.000 manns og Nýju-Mexíkó, um 100.000 manns. Meira en þrír fjórðu allra Navahóa búa í þessum tveimur fylkjum.
L33t
Stafsetning
.-
Navahóar
Árdagar Navahóa
Upphaflega voru Navahóar að mestu leyti svokallaðir veiðimenn og safnarar. Þetta breyttist mikið á 16. og 17. öld þegar Spánverjar komu til Ameríku, þá hófu Navahóar að rækta sauðfé sér til fæðis og klæða í stað þess að veiða sér til matar. Þetta gerði að verkum að Navahó-þjóðin blómstraði og fólki fjölgaði talsvert.
L33t
Stafsetning
ʁ
Orðaforði
Fjöldamörg orð sem eiga uppruna sinn í l337 eru núorðin hluti af hinum almenna slangur forða internetsinst til dæmis orðið „pwned“. Drifkrafturinn á bak við uppbyggingu orðaforða L337 í byrjun voru algengar stafsetningar eða innsláttarvillur, einkum orð þar sem stafurinn „z“ var bætt aftan við orð til dæmis orðið „skillz“. Önnur orð þróuðust upp úr styttingum eða skammstafanir annarra orða. Þekktustu dæmi um slíkt eru án ef orðin Lol (laugh-out-loud) og OMG (Oh-My-God).
Navahóar
Stríð við Spánverja og Bandaríkjamenn
Um miðja 19. öldina byrjuðu svo útistöður Navahóa við Bandaríkjamenn fyrir alvöru. Þar var í aðalhlutverki bandaríski hershöfðinginn James H. Carleton. Hann fyrirskipaði mönnum sínum, með Kit Carson í fararbroddi, að ráðast á lönd Navahóa og brenna þar akra og heimili Navahóanna. Árið 1864, eftir þessar miklu ofsóknir á hendur Indíánunum voru um 9000 Navahóar, karlar, konur og börn, neydd til þess að ganga um 480 kílómetra að Fort Sumner-herstöðinni í Nýju-Mexíkó. Þar var þeim lofað mat, vatni og húsaskjóli. Þetta gekk þó ekki alveg eftir og áttu yfirvöld í erfiðleikum með að sjá öllum fyrir nauðsynum. sem gerði að verkum að sjúkdómar blossuðu upp og fjöldi fólks dó. Fjórum árum síðar, árið 1868, var svo samið um að eftirlifandi Navahóar fengju að fara aftur á verndarsvæði í hluta af heimalandi þeirra.
Navahó-leynikóðinn
Navahó-leynikóðinn var fyrirbæri sem varð til í seinni heimsstyrjöldinni. Þetta var ákveðið hernaðarlegt dulmál sem lítill hópur Navahó-manna bjó til og Bandaríski herinn notaði. Dulmálið var búið til úr frumtungu Navahóa, sem hentaði vel til þessara nota, enda er tungumálið mjög sérstakt og aðeins talað á tiltölulega litlu svæði í Bandaríkjunum. Þetta gerði að verkum að mjög erfitt var fyrir óvininn að ráða dulmálið og sumir ganga svo langt að fullyrða að þetta sé eina dulmál sem óvinum hafi aldrei tekist að ráði. Hinir svokölluðu Navajó-dulmálshvíslarar (e. Navajo code talkers.) tóku þátt í öllum orrustuum bandaríska hersins í Kyrrahafinu á árunum 1942-45. Howard Connor, majór í bandaríska hernum, hélt því fram að án Najavó-indíánanna og dulmáls þeirra hefðu Bandaríkjamenn aldrei haft sigur í áhlaupinu á Iwo Jima-ströndina, sem er ein frægasta orrusta síðari tíma.
Saga þessara dulmálshvíslara var hins vegar leyndarmál í fjölmörg ár, vegna þess að bandarísk stjórnvöld töldu dulmálið varða öryggi landsins og héldu því leyndu. Það var ekki fyrr en 17. september árið 1992 að hvíslararnir fengu loks sína viðurkenningu og var hún veitt þeim í höfuðstöðvum bandaríska hersins í Pentagon í Washington D.C.
thumb|Fáni Navahóaþjóðarinnar
Fáni Navahó
Fána Navahó-fólksins hannaði Jay R. Degroat, Navahói frá Mariano Lake í Nýju Mexíkó. Hönnun hans var valin úr yfir 140 tillögum sem bárust og var fáninn formlega tekinn í notkun þann 21. maí árið 1968. Ljósbrúni flöturinn táknar núverandi verndarsvæði Navahóa en hinn dökkbrúni það gamla, frá samningnum sem gerður var árið 1868. Inni í hvíta hringnum í miðjunni sést síðan sól yfir uppskerunni og búfénu, sem táknar landbúnaðarlífshætti Navahóa. Svo má einnig sjá hefðbundið Navahó-hús við hliðina á nútíma heimili. Á milli tjaldsins og hússins er síðan lítil olíulind, sem táknar tekjumöguleika ættbálksins.
thumb|Navahókona sýnir sérstaka ull Churro kindarinnar
Vefnaður
Vefnaður Navahóa hefur á síðari árum orðið gríðarlega frægur. Teppin sem þeir ófu voru af hæsta gæðaflokki. Þessi teppi gátu haldið á þeim hita og voru sum jafnvel vatnsheld. Þau voru því mikilvægur liður í afkomu Navahóanna, bæði vegna notagildisins og einnig vegna þess að þeir gátu selt þau til annarra Indíánaættbálka. Ástæðan fyrir miklum gæðum teppanna var sauðfjárkynið sem Navahóarnir fengu ullina af. Það er svokallað „Churro“-sauðfé, sem Spánverjar fluttu til Ameríku á 16. öld. Þetta sauðfé er mjög harðgert og getur auðveldlega lifað af í hrjóstrugri eyðimörkinni. Ull þess er mjög mikil og síð og er auk þess mjög snauð af ullarfitu, sem gerir hana mjög hentuga í vefnað og ekki síst í teppi.
Silfursmíði
Silfursmíði hefur verið mikilvæg í menningu Navahóa frá því um miðja 19. öld.Maður að nafni Adsiti Sani var fyrstur Navahóa til þess að fullkomna þessa listgrein. Hann hóf síðan að kenna öðrum Navahóum að vinna með silfur og um 1880 voru Navahóarnir farnir að búa til hálsmen, armbönd og tóbakspontur. Seinna bættu þeir við eyrnalokkum, beltissylgjum og svokölluðum "squash blossom" hálsmenum, sem eru í dag líklega þekktustu silfurmunir Navahóa. Þessi hálsmen eru bæði notuð við hefðbundnar ættbálkaathafnir og einnig til þess að selja ferðamönnum með hagnaði.
Lutz Schwerin von Krosigk
Johann Ludwig „Lutz“ Graf Schwerin von Krosigk (22. ágúst 1887 – 4. mars 1977) var þýskur stjórnmálamaður sem var fjármálaráðherra Þýskalands frá 1932 til 1945 og í reynd kanslari Þýskalands í maí árið 1945.
Krosigk var óflokksbundinn íhaldsmaður og var útnefndur fjármálaráðherra af Franz von Papen kanslara árið 1932. Að beiðni Pauls von Hindenburg forseta gegndi hann embættinu áfram í ríkisstjórnum Kurts von Schleicher og Adolfs Hitler. Sem fjármálaráðherra tók Krosigk þátt í ofsóknum á þýskum og evrópskum gyðingum, meðal annars með því að stela eignum þeirra og skipuleggja peningaþvætti.
Í maí árið 1945, þegar bandamenn sóttu inn í Þýskaland í lok seinni heimsstyrjaldarinnar, frömdu Hitler og eftirmaður hans sem kanslari, Joseph Goebbels, sjálfsmorð. Karl Dönitz, nýr forseti Þýskalands, skipaði Krosigk ríkisstjórnarleiðtoga „Flensborgarstjórnarinnar“ svokölluðu þann 2. maí. Krosigk neitaði þó að kalla sig kanslara og tók sér þess í stað titilinn „stjórnarráðherra“. Í ríkisstjórn Dönitz var Krosigk einnig utanríkis- og fjármálaráðherra að nafninu til en þessum embættum fylgdu lítil sem engin völd þar sem Flensborgarstjórnin réð aðeins yfir æ smærri hluta Þýskalands á meðan herir bandamanna sóttu fram inn í landið. Þegar bandamenn höfðu hertekið allt Þýskaland handtóku þeir meðlimi Flensborgarstjórnarinnar.
Fyrir utan Adolf Hitler sjálfan voru þeir Krosigk og Wilhelm Frick einu meðlimir þýsku ríkisstjórnarinnar sem sátu í embætti alveg frá valdatöku nasista til loka seinni heimsstyrjaldarinnar. Krosigk gerðist meðlimur í nasistaflokknum þann 30. janúar 1937 þegar hann hlaut flokksheiðursmerki frá Hitler. Aðildarnúmar hans var 3,805,231.
Í Nürnberg-réttarhöldunum árið 1949 var Krosigk ákærður og sakfelldur fyrir peningaþvætti á stolnum eignum fórnarlamba nasistanna. Hann var dæmdur til tíu ára fangelsisvistar en var náðaður árið 1951 og sleppt úr fangelsi.
Hals
Hals er bær á Norður-Jótlandi í Danmörku. Hægt er að taka ferju frá bænum yfir Limafjörðinn til bæjarins Egense sem liggur sunnanmegin við fjörðinn. Bærinn tilheyrir Álaborgar sveitarfélaginu og er íbúafjöldi bæjarins um 2.500 (2018).
Úrbanus 2.
Úrbanus páfi annar (f. 1042, d. 29. júlí 1099), fæddur Otho de Lagery (líka til sem: Otto, Odo eða Eudes), ríkti sem páfi frá 12. mars 1088 þangað til hann lést þann 29. júlí 1099. Hann er þekktastur fyrir að hafa verið upphafsmaðurinn að fyrstu krossferðinni (1096-1099).
Hvalbakur
thumb|right|Hvalbakur á skipinu Sichem Princess Marie-Chantal. Hvalbakur (eða bakki) er þiljur eða hvelfing yfir fremsta hluta skips (fremsta rúmi í bát). Hvalbakur veitir aukið rými í lúkar. Skilrúmið milli vélarrýmis og farþegarýmis í bíl er kallað hvalbakur. Varast ber að rugla saman karlkyns orðinu hvalbakur við hvorkyns orðið hvalbak, sem merkir jökulsorfin klapparbunga.
Castell (nàutica) Vorschiff
Oasis
thumb|Einkennismerki Oasis. thumb|Liam og Noel.
Oasis var bresk rokkhljómsveit, stofnuð í Manchester árið 1991. Hún varð heimsfræg árið 1994 þegar hún gaf út plötuna ,,Definitely Maybe".
Oasis varð eitt vinsælasta „britpop“ band 10. áratugarins, og það er þeim að þakka, ásamt hljómsveitum eins og Blur, Pulp og Suede að „britpopið“ er vinsælt enn þann dag í dag. Meðal helstu áhrifavalda sveitarinnar eru Bítlarnir, Rolling Stones og The Stone Roses. Forsprakkar sveitarinnar voru bræðurnir Liam, sem var söngvari Oasis, og Noel Gallagher, sem var helsti lagasmiðurinn auk þess sem hann spilaði á gítar.
1991-1993: Upphafið
Í fyrstu var hljómsveitin skipuð skólafélögunum Liam Gallagher (söngur), Paul „Bonehead“ Arthur (gítar), Paul ,,Guigsy" McGuian (bassi) og Tony McCaroll (trommur), og gekk þá undir nafninu „The Rain“. Liam fékk síðan þá hugmynd að breyta nafni sveitarinnar í Oasis. Noel Gallagher starfaði þá sem rótari hjá hljómsveitinni „The Inspiral Carpets“. En 1991 fór Noel Gallagher aftur til Manchester vegna þess að bróðir hans hafði boðið honum að vera í hljómsveitinni. Noel samþykkti með þeim fyrirvara að hann mundi stjórna hljómsveitinni og hún myndi hætta að spila lög Liams. Liam samþykkti - sem og öll hljómsveitinn. Með nýtt nafn og nýjan stíl hóf Oasis árið með löngum og ströngum æfingum.
1994-1998: Gullaldarárin
Alan McGee, meðeigandi Creation Records, sá og heyrði Oasis spila á King Tut's Wah Wah Hut í Glasgow og var svo heillaður að hann bauð þeim plötusamning. Hljómsveitin gaf út sína fyrstu smáskífu „Supersonic“ vorið 1994. Sú smáskífa fékk jákvæða dóma. Supersonic var síðan gefið út á plötunni „Definitely Maybe“. „Shakermaker“ varð enn stærri smellur snemma sumars 1994. Og aðeins mánuði seinna gáfu Oasis út sína 3. smáskífu, en það var stórsmellurinn „Live forever“ sem er þegar kominn á spjöld sögunar. Mánuðu síðar gáfu Oasis út fyrstu breiðskífu sína, „Definitely Maybe“, en hún sló hraðamet í sölu í Bretlandi og náði 1. sæti á breska vinsældalistanum. Þá byrjaði sannkallað „Rock N' Roll“. En það var ekki alltaf eins mikið rock n' roll, Noel hætti einfaldlega í hljómsveitinni eftir erfiða tónleikaferð um Bandaríkin. Hann kom fljótlega aftur og hljómsveitin fór aftur til Englands. Þegar „Supersonic“ var á uppleið á Bandaríska listanum yfir rokkplötur og nútímarokk. Smáskífulagið ,,Whatever" sem kom aldrei á plötu með hljómsveitinni fór í annað sæti á breska listanum yfir jólin '94. Í byrjun 1995 einbeitti hljómsveitin sér að Bandaríkjunum, komu á framfæri laginu „Live Forever“. Lagið varð risa smellur á MTV, yfir plötur og nútímarokk útvarpsstöðvar, á toppnum númer tvö, og Definitely Maybe varð gullplata í heimkomunni til Englands eftir uppselda tónleikaferð í Bandaríkjunum, hljómsveitin tók upp nýja smellinn „Some Might Say“. Um kvöldið þegar smellurinn var gefin út var trommarinn Tony McCaroll rekinn úr hljómsveitinni.
Alan White tók við trommukjuðunum í hans stað. Í sama mánuði (í maí) náði „Some Might Say“ toppnum; Frami lagsins varð til þess menn fóru að líta áður útgefnum lögum hljómsveitarinnar augum. Oasis eyddi restinni af sumarinu að klára (What's The Story) Morning Glory?, sem var gefin út í Október 1995. Eftir að hún var gefin út fór hún í fyrsta sæti breska vinsældarlistans, og seldist í 20 milljónum eintaka, var einnig hraðseldasta platan síðan Michael Jackson gaf út plötuna Bad. Yfir 1996 varð (What's the Story) Morning Glory? önnur stærsta plata allra tíma í Bretlandi, komu sér vel fyrir á alþjóðlegum vettvangi. Vegna styrks lagsins „Wonderwall“ varð Morning Glory ein af tíu vinsælustu plötunum í Bandaríkjunum. Platan náði hreint frábærum árangri og komst í alls staðar í topp 10 lista í Evrópu og Asíu. Árið 1996 komst oft hið stormasama samband Gallagher bræðranna í slúðurblöðin, þegar þeir skyndilega hættu við Bandaríkjaferðina seint um sumarið. Í kjölfarið urðu tvennir tónleikar þeirra í Knebworth stærstu útitónleikar í sögu Bretlands, en um 250.000 manns sáu hljómsveitina spila á þessum tónleikum. Eftir að þeir hættu við Bandaríkjaferðina einbeittu þeir sér að því að taka upp þriðju plötuna.
1999-2009: Mannabreytingar og endalok
Þegar hljómsveitin var að taka upp sýna fjórðu plötu sumarið 1999, hættu þeir Paul „Bonehead“ Arthurs og Paul ,,Guigsy" McGuigan í hljómsveitinni. Bonehead gaf þá ástæðu að hann vildi eyða meiri tíma með fjöskyldu sinni. Í viðtali við NME, 11. ágúst, sýndist þá Noel Gallagher vera alveg sama og sagði: „It's hardly Paul McCartney leaving the Beatles.“ Andy Bell, fyrrverandi gítarleikari Ride og Heavy Stereo, og Gem Archer, gítarleikari Hurricane #1, gengu til liðs við hljómsveitina eftir að upptökum lauk á plötunni Standing On The Shoulder Of Giants. Sú plata kom út snemma á árinu 2000 og er minnst selda plata Oasis. Hún komst þó í efsta sæti á sölulista breska breiðskífulistans. Bell tók að sér að spila á bassa og Gem á gítar. Sama ár fögnuðu þeir nýrri plötu með eftirminnilegu tónleikaferðalagi og gáfu út sína fyrsu tónleikaplötu Familiar To Millions, sem var tekin upp sumarið 2000 á Wembley. Hún var gefin út í sex mismunandi hlutum, DVD, VHS, þreföldum Vínyl, og Mini Disc.
Fyrsta platan þar sem þeir Bell og Gem fengu að spreyta sig á kom út sumarið 2002 og fékk nafnið ,,Heathen Chemistry". Það sem helsta athygli vakti á þeirri plötu var að Noel Gallagher, lagasmiður sveitarinnar, samdi ekki öll lögin. Liam átti þrjú lög á plötunni, Bell og Gem sitthvort lagið. Reyndar hafði Liam samið eitt lag sem er að finna plötunni ,,Standing On The Shoulder Of Giants". Eftir túrinn sem fylgdi plötunni hætti trommari sveitarinnar Alan White.
Þeir Gallagher-bræður réðu Zak Starkey, son Ringo Starr, til að tromma á næstu plötu sem bar titilinn ,,Don't Believe The Truth" og kom út árið 2005. Starkey var reyndar ekki fullgildur meðlimur hljómsveitarinnar í fyrstu, en hann bæði trommaði á plötunni og spilaði með hljómsveitinni á tónleikaferðalagi til að fylgja henni eftir. Platan komst í efsta sæti breska listans eins og allar fyrri plötur sveitarinnar. Smáskífurnar ,,Lyla" og ,,The Importance Of Being Idle" komust í efsta sæti breska smáskífulistans.
Þann 20. nóvember 2006 kom út 18 laga plata sem inniheldur brot af því besta sem Oasis hefur sent frá sér. Flest lögin eru frá gullaldarárum sveitarinnar 1994-1996. Platan heitir ,,Stop The Clocks". Sveitin var heiðruð fyrir ,,Framúrskarandi framlag til tónlistar" (e. Outstanding contribution to music") á bresku tónlistarverðlaununum þann 14. febrúar 2007.
Árið 2009 hætti sveitin við tónleika í París þar sem Noel Gallagher lýsti því yfir að hann hafði fengið alveg nóg af því af vinna með bróður sínum Liam. Síðar stofnaði Liam sveitina Beady Eye og Noel stofnaði Noel Gallaghers High Flying Birds.
Útgefið efni
Plötur Safnplötur Smáskífur
Meðlimir
Síðustu meðlimir
Fyrrum meðlimir
1411-1420
1411–1420 var 2. áratugur 15. aldar.
Karl 4. Frakkakonungur
Karl var þriðji og yngsti sonur Filippusar 4. Frakkakonungs og Jóhönnu 1. af Navarra. Hann tók við ríkjum þegar Filippus 5. bróðir hans lést í ársbyrjun 1322. Ólíkt honum og raunar einnig föður þeirra er hann álitinn hafa verið fremur íhaldssamur og lítið gefinn fyrir að stuðla að framförum. Hann var þó ágætlega menntaður.
Hjónabönd Karls
Árið 1308, þegar Karl var 16 ára, giftist hann Blönku, dóttur Ottós 4. greifa af Búrgund, sem þá var tíu ára. Jóhanna systir hennar var þá gift Filippusi bróður hans og Margrét frænka þeirra elsta bróðurnum, Loðvík. Árið 1314 voru þær Blanka og Margrét sakaðar um að hafa drýgt hór með tveimur riddurum og dæmdar í dýflissu þar sem Margrét dó tveimur árum síðar - líklega drepin að skipan manns síns, sem þá var orðinn konungur - en Blanka sat í haldi til 1322, þegar Karl varð konungur. Þá fékk hann hjónaband þeirra gert ógilt og hún var flutt í klaustur þar sem hún dó svo ekki löngu síðar. Jóhanna af Búrgund dróst einnig inn í málið en Filippus maður hennar stóð með henni, öfugt við bræður sína.
Bæði börn Karls og Blönku dóu ung svo að hann þurfti erfingja og því giftist hann Maríu af Lúxemborg, dóttur Hinriks 7. keisara, 21. september 1322. Hún dó af barnsförum 26. mars 1324 og barnið einnig. Ári síðar giftist Karl í þriðja sinn, Jóhönnu d'Évreux, sem var náfrænka hans (feður þeirra voru hálfbræður) og fengu þau páfaleyfi til giftingarinnar.
Stjórnartíð Karls
thumb|left|Stytta Karls 4. í Louvre. Helsti ráðgjafi Karls framan af stjórnartíð hans var föðurbróðir hans og nafni, Karl af Valois, sem var einnig ráðgjafi Loðvíks bróður hans. Hann stóð sjálfur næstur til ríkiserfða ef Karl 5. eignaðist ekki son.
Óvinsældir Karls fóru vaxandi þegar leið á stjórnartíð hans. Hann þótti fégráðugur og gerði meðal annars upptækar eignir óvina sinna eða manna sem honum var illa við. Hann gerði einnig fjölda gyðinga útlæga úr Frakklandi og eignir þeirra upptækar.
Karl átti í deilum við Játvarð 2. Englandskonung, sem neitaði að votta honum hollustu sína sem lénsherra vegna Akvitaníu. Árið 1323 kom til stríðs og ári síðar hafði Karl náð Akvitaníu á sitt vald að undanskildum strandhéruðunum. Ísabella systir Karls var gift Játvarði konungi og hann sendi hana til Frakklands 1325 til að semja um frið við bróður sinn en þegar henni tókst að fá Játvarð, elsta son sinn, til sín síðar sama ár neitaði hún að snúa aftur heim og hóf uppreisn í félagi við elskhuga sinn, Roger Mortimer. Hún fékk lán hjá bróður sínum sem hún notaði til að fjármagna málaliðaher og ráðast inn í England. Þar steypti hún manni sínum af stóli og var hann myrtur 1327. Játvarður 3. tók þá við og komst að samkomulagi við Karl, greiddi honum háa fjárhæð og fékk stóran hluta Akvitaníu aftur.
Dauði og erfingjar
Karl dó 1. febrúar 1328, 33 ára að aldri og varð þó eldri en bræður hans báðir. Hann átti ársgamla dóttur á lífi, Maríu, en drottningin var þunguð og þurfti því að skipa ríkisstjóra ef hún skyldi eignast son. Karl af Valois var þá látinn en Filippus sonur hans stóð næstur til erfða og varð hann ríkisstjóri. Tveimur mánuðum eftir lát Karls eignaðist Jóhanna dóttur sem nefnd var Blanka. Filippus varð þá konungur og var krýndur sem Filippus 6. í maí um vorið. Játvarður 3. Englandskonungur andmælti og sagði að þótt kona gæti ekki erft frönsku krúnuna gæti hún erfst um kvenlegg og sem elsti sonur Ísabellu, systur Karls, væri hann sjálfur réttborinn til arfs. Af þessu spratt deila sem varð kveikjan að Hundrað ára stríðinu.
Filippus 6. erfði hins vegar ekki Navarra. Þar gátu konur erft og Jóhanna, dóttir Loðvíks 10. fékk loksins þann erfðarétt sem hún hafði verið svipt árið 1316, þegar Filippus 5. föðurbróðir hennar tók sér konungsvald í Navarra eftir lát föður hennar.
Sissel Kyrkjebø
thumb|Sissel Kyrkjebø.
Sissel söng opnunarlag Vetrarólympíuleikanna í Lillehammer. Hún hefur nokkrum sinnum haldið jólatónleika á Íslandi.
Jón Skaftason
Jón Skaftason (f. á Akureyri 25. nóvember 1926 — 3. júní 2016) var hæstaréttarlögmaður og alþingismaður fyrir Framsóknarflokkinn. Hann var kvæntur Hólmfríði Gestsdóttur (f. 3. apríl 1929), húsmóður. Saman eignuðust þau þrjá syni og eina dóttur.
Foreldrar Jóns voru Skafti Stefánsson (f. 6. mars 1894, d. 27. júlí 1979), útgerðarmaður á Siglufirði, og Helga Sigurlína Jónsdóttir (f. 16. okt. 1895, d. 11. júní 1988), húsmóðir. Jón lauk stúdentsprófi frá Menntaskólanum á Akureyri 1947 og lögfræðiprófi frá Háskóla Íslands 1951. Hann varð héraðsdómslögmaður 1951 og hæstarréttarlögmaður 1961. Hann var fulltrúi hjá ríkisskattanefnd 1952-54, fulltrúi í fjármálaráðuneyti 1955-1961, rak lögfræðiskrifstofu í Reykjavík, Kópavogi og Keflavík 1955-1960, bæjarfulltrúi í Kópavogi 1958-1962, alþingismaður Framsóknarflokksins 1959-1978, deildarstjóri í viðskiptaráðuneytinu 1978-1979, yfirborgarfógeti í Reykjavík 1979-1992 og sýslumaður í Reykjavík 1992-1994. Jón gegndi fjölda annarra trúnaðarstarfa, meðal annars var hann gæslustjóri Söfnunarsjóðs Íslands 1959-1961, sat í Norðurlandaráði 1970-78 og var formaður Dómarafélags Íslands 1986-87.
Brynjudalur
thumb|Þrándarstaðafossar í Þverá. thumb|Skógrækt í Brynjudal.
Brynjudalur er dalur fyrir botni Hvalsfjarðar. Brynjudalsá rennur eftir honum og eru fossar í ánni. Bæir í dalnum eru: Ingunnarstaðir, Skorhagi og Þrándarstaðir og eyðibýlið Hrísakot. Brynjudals er getið í Landnámabók: '' Hvamm-Þórir nam land á milli Laxár og Fossár og bjó í Hvammi. Þórir deildi við Ref hinn gamla um kú þá, er Brynja hét; við hana er dalurinn kenndur. Hún gekk þar úti með fjóra tigu nauta, og voru öll frá henni komin. Þeir Refur og Þórir börðust hjá Þórishólum; þar féll Þórir og átta menn hans.''
Einnig er hans getið í Bárðar sögu Snæfellsáss og Kjalnesingasögu. Kjarr er í dalnum en Skógrækt ríkisins hóf þar skógrækt árið 1975. Brynjudalsskógur er nú í eigu Skógræktarfélags Íslands. Þar er jólatrjáarrækt og göngustígar um svæðið.
Elísabetarkirkjan í Marburg
thumb|Elísabetarkirkjan er í gotneskum stíl Elísabetarkirkjan er þekktasta kirkja þýsku borgarinnar Marburg. Hún var reist á 13. öld og er helguð heilagri Elísabetu frá Thüringen. Kirkjan var pílagrímsstaður á miðöldum.
Saga kirkjunnar
thumb|left|Höggmynd af heilagri Elísabetu. Hún heldur á módel af kirkjunni. thumb|Helgriskrín Elísabetar Elísabet var landgreifafrú og ung ekkja í Marburg. Hún lést aðeins 24 ára gömul og hafði þá reist spítala og þjónustað sjúka. 1235 var hún tekin í tölu dýrlinga og sama ár hófst smíði kirkjunnar ofan á leiði hennar. Kirkjan var vígð 1283 og helguð henni. Kirkjan er byggð í gotneskum stíl og var notuð sem fyrir annarra kirkna. Kórinn er þrískiptur, þ.e. tveir hliðarkórar ganga út frá aðalkórnum og mynda nokkurs konar kross. Turnarnir eru 80 metra háir. Á norðurturninum er stjarna, á suðurturninum er krossriddari. Strax eftir vígsluna tók fólk að streyma til Marburg til tilbeiðslu í kirkjunni, enda var heilögu Elísabet mjög kunn. Einnig þjónaði kirkjan sem hvíldarstaður landgreifanna allt til 16. aldar, er siðaskiptin hófust. Í upphafi var kirkjan eign þýsku riddarareglunnar. Við siðaskiptin varð kirkjan lútersk og er hún það enn. 1539 lét landgreifinn Filippus hinn kjarkmikli, sem kom siðaskiptunum á í héraðinu, flytja líkamsleifar heilagrar Elísabetar burt, til að varna því að kaþólskir pílagrímar kæmu þangað. Líkamsleifum hennar var skipt í þrennt og eru nú geymd í Elísabetarklaustrinu í Vín, í borgarsafninu í Stokkhólmi og í borginni Kosice í Slóvakíu. Kór kirkjunnar var á kaþólska tímanum aðeins aðgengilegur fyrir meðlimi riddarareglunnar, en við siðaskiptin var kirkjan öll opnuð fyrir almenna kirkjugesti. Listaverk voru fjarlægð og eyðilögð. Kaþólska kirkjan náði ekki fótfestu í Marburg fyrr en síðla á 18. öld. Þá var engin bygging sem þeir gátu notað. Því var brugðið á það ráð í upphafi 19. aldar að skipta Elísabetarkirkjunni í tvennt, þannig að annar hlutinn var notaður fyrir kaþólikka, en hinn hlutinn fyrir lúterstrúarmenn. Eftir að heimstyrjöldinni síðari lauk voru kistur gamla ríkisforsetans, Pauls von Hindenburg og eiginkonu hans Gertrud, fluttar í Elísabetarkirkjuna og þar eru þær enn í hliðarkapellu í norðurturninum. Mesta gersemi kirkjunnar er þó helgiskrín heilagrar Elísabetar.
Dróni
thumb|250px|Dróni frá [[DJI notaður til ljósmyndunar]]
Times Square
thumb|250px|Times Square árið 2009
Dróni
Dróni, eða flygildi, er ómannað, fjarstýrt eða sjálfstýrt flugtæki, sem notað er til vöktunar, löggæslu, njósna, vísindarannsókna eða hernaðar. Misjafnt er hvort það teljist loftfar og notkun þess er því sums staðar ekki háð lögum, þó hún sé umdeild.
Times Square
Times Square eru vegamót í Manhattan í miðri New York þar sem göturnar Broadway og 7. breiðstræti renna saman. Vegamótin hétu upprunalega Longacre Square en þeim var gefið nýtt nafn árið 1904 þegar dagblaðið New York Times opnaði höfuðstöðvarnar sínar þar í Times Building, sem nú heitir One Times Square.
Laugavegur 22
Laugavegur 22 er timburhús á horni Laugavegs og Klapparstígs. Það var reist árið 1905 og hefur í gegnum tíðina m.a. hýst fjölda veitingahúsa og skemmtistaða. Nú um stundir eru þar reknir skemmtistaðirnir Kíkí Queer Bar og Bravó.
Saga
Ýmis konar verslunar- og atvinnustarfsemi var rekin á Laugavegi 22 fyrstu áratugina. Má þar nefna skóbúðina B. Stefánsson, sem Björgvin Stefánsson opnaði þar árið 1922 og starfaði þar fram á miðjan sjötta áratuginn. Veitingastarfsemi hófst í húsinu árið 1959.
Rauða myllan
Í desember 1959 opnaði kaffi- og veitingastofan Rauða myllan í húsinu. Í tilkynningu um opnunina kom fram að þar yrði boðið upp á hvers konar kaffiveitingar, svo sem: expressokaffi, smárétti og súpur sem Benny Sigurðardóttir húsmæðrakennari sæi um framreiðslu á. Málverkasýningar yrðu á veggjum kaffistofunnar. Rekstur kaffihússins var í höndum ýmissa aðila, síðast mæðginanna Jakobínu Soffíu Grímsdóttur Snædahl og Gylfa Snædahl Guðmundssonar. Á árinu 1977 breyttu þau nafni staðarins í Kirnan en Gylfi hafði árið áður stofnað veitingastaðinn Skrínuna við Skólavörðustíg.
Kirnan
Veitingastaðurinn fékk nýtt nafn og innréttingar vorið 1977 og nefndist þá Kirnan. Staðnum var skipt upp í bása og var innréttingin sögð miða að því "að matargestum finnist þeir vera í gömlum sveitabæ" þar sem hvert borð væri í sérstökum bás og veggir meira og minna hljóðeinangraðir. Staðurinn var sagður rekinn í samvinnu við Skrínuna á Skólavörðustíg um mat og hráefni, en auk kaffiveitinga yrði áherslan lögð á "rétt dagsins", hamborgara og grillrétti.
Eigandaskipti urðu á staðnum í ársbyrjun 1981 þegar Bragi Guðmundsson og Guðrún Gísladóttir tóku við rekstri Kirnunar. Staðurinn var endurnýjaður og matseðlinum breytt. Áfram var áhersla á kaffiveitingar, hamborgara og pizzur en að auki var víetnamskur kokkur fenginn til að bjóða upp á rétti í anda kínverskrar og víetnamskrar matargerðarlistar. Asíumaturinn varð fljótlega einkennismerki staðarins og í ársbyrjun 1982 var skrefið stigið til fulls og nafninu breytt í Drekann.
Drekinn
Útliti veitingastaðarins var breytt við nafnabreytinguna, básarnir fjarlægðir en borðum fjölgað. Austurlensk matargerð var Íslendingum framandi en vakti mikinn áhuga. Lýsti Bragi Guðmundsson því síðar að gestir hafi í stórum stíl stolið matprjónum og borðbúnaði af staðnum og hafi því í sífelldu orðið að flytja inn meira postulín. Mikil áhersla var lögð á sjávarfang og kom staðurinn m.a. að útgerð báts sem sérhæfði sig í veiðum á trjónukrabba fyrir vinsæla krabbasúpu Drekans. Árið 1984 seldi Bragi reksturinn nýjum aðilum og var nafninu fljótlega breytt í kjölfarið.